નિદાહાસ ટ્રૉફીની ફાઈનલમાં છેલ્લા બોલે સિક્સર મારી ભારતને ચેમ્પિયન બનાવનારા દિનેશ કાર્તિકના ચોતરફ વખાણ થઈ રહ્યાં છે. તેની નાની પણ ચમકદાર ઈનિંગને લાંબા સમય સુધી ક્રિકેટ ફેન્સ યાદ રાખશે. આ જીત પછી ફરી એકવાર દિનેશ કાર્તિકના ટેલેન્ટનું આંકલન કરવામાં આવી રહ્યું છે. આંકડા દ્વારા કહેવાઈ રહ્યું છે કે, કાર્તિક તમામ ટેલેન્ટ હોવા છતા ક્રિકેટમાં તે સ્થાન નથી મેળવી શક્યો તે તેના સમકાલીન ખેલાડીઓ હાંસલ કર્યું. જોકે, આ બાબતમાં દિનેશ કાર્તિક એકલો જ કમનસીબ નથી, દેશમાં આવા ખેલાડીઓની લાંબી લાઈન છે જેઓ જબરદસ્ત ટેલેન્ટ છતાં ભારતીય ટીમમાં તે સ્થાન નથી મેળવી શક્યા જેના તેઓ હકદાર હતા.